Valerijus Grešnovas

Valerijus Grešnovas (1914 m. vasario 21 d. Samara – 1987 m. liepos 1 d. Kaunas) – Lietuvos treneris, pedagogas.

 Biografija 
1948 m. baigė Lietuvos kūno kultūros institutą, 1945–1980 m. jame dėstė, 1953–1961 m. Sporto žaidimų katedros vedėjas; nuo 1972 m. docentas. Vienas regbio, žolės riedulio, badmintono žaidimo iniciatorių Lietuvoje.

1941 m. Lietuvos moterų krepšinio rinktinės, 1947 m. TSRS čempionės Lietuvos jaunių krepšinio rinktinės, 1948–1950 m. Lietuvos vyrų krepšinio rinktinės, 1955–1956 m. Lietuvos vyrų žolės riedulio rinktinės, 1963–1964 m. Lietuvos vyrų rankinio rinktinės, 1967–1968 m. Lietuvos vyrų regbio rinktinės treneris. 1948–1951 m. KKI vyrų krepšinio komandos, 1957–1958 m. Kauno „Žalgirio“ vyrų krepšinio komandos, 1955–1965 m. KKI vyrų rankinio komandos, 1963 m. TSRS čempionės, treneris.

 Bibliografija 
 Sportiniai žaidimai, su kitais, d. l, 1978 m.

 Literatūra 
 Vytautas Kontvainis, Gintautas Stasiulevičius, Treneris ir mokytojas Valerijus Grešnovas, Kaunas, Naujasis lankas, 2002 m.

 Šaltiniai 

Kategorija:Lietuvos krepšinio treneriai
Kategorija:Lietuvos pedagogai
Kategorija:Lietuvos treneriai
Kategorija:Lietuvos regbininkai
Kategorija:Lietuvos badmintonininkai
Kategorija:Žolės riedulys Lietuvoje
Kategorija:Lietuvos žolės riedulio treneriai
Kategorija:Lietuvos rankinio treneriai